CELEX: 62010CA0569
Language: sk
Date: 2013-06-27 00:00:00
Title: Vec C-569/10: Rozsudok Súdneho dvora (štvrtá komora) z  27. júna 2013 — Európska komisia/Poľská republika (Nesplnenie povinnosti členským štátom — Smernica 94/22/ES — Podmienky udeľovania a používania povolení na vyhľadávanie, prieskum a ťažbu uhľovodíkov — Nediskriminačný prístup)

3.8.2013   
            
            
               SK
            
            
               Úradný vestník Európskej únie
            
            
               C 225/3
            
         Rozsudok Súdneho dvora (štvrtá komora) z 27. júna 2013 — Európska komisia/Poľská republika
   (Vec C-569/10) (1)
   
   (Nesplnenie povinnosti členským štátom - Smernica 94/22/ES - Podmienky udeľovania a používania povolení na vyhľadávanie, prieskum a ťažbu uhľovodíkov - Nediskriminačný prístup)
   2013/C 225/04
   Jazyk konania: poľština
   
      Účastníci konania
   
   
      Žalobkyňa: Európska komisia (v zastúpení: K. Herrmann a M. Owsiany-Hornung, splnomocnené zástupkyne)
   
      Žalovaná: Poľská republika (v zastúpení: M. Szpunar, M. Drwięcki a B. Majczyna splnomocnení zástupcovia)
   
      Predmet veci
   
   Nesplnenie povinnosti členským štátom — Nesprávne alebo neúplné prevzatie článku 2 ods. 2, článku 3 ods. 1 a článku 5 bodov 1 a 2 smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (Ú. v. ES L 164, s. 3; Mim. vyd. 06/002, s. 262) — Nediskriminačný prístup k týmto činnostiam a k ich vykonávaniu
   
      Výrok rozsudku
   
   
               1.
            
            
               Poľská republika si tým, že neprijala opatrenia potrebné na zabezpečenie toho, aby prístup k vyhľadávaniu, prieskumu a ťažbe uhľovodíkov prebiehal bez akejkoľvek diskriminácie medzi záujemcami a aby povolenia na výkon týchto činností boli udeľované po konaní, v rámci ktorého môžu všetci záujemcovia predložiť svoje žiadosti na základe kritérií uverejnených v Úradnom vestníku Európskej únie pred začiatkom plynutia lehoty na podávanie žiadostí, nesplnila povinnosti, ktoré jej vyplývajú z článku 2 ods. 2, ako aj z článku 5 bodov 1 a 2 smernice 94/22/ES Európskeho parlamentu a Rady z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Európska komisia a Poľská republika znášajú svoje vlastné trovy konania.
            
         
      (1)  Ú. v. EÚ C 46, 12.2.2011.